Xitoy parlamenti hukumatning aholini me’yorida ovqatlanishga o‘rgatish bo‘yicha sa’y-harakatlari doirasida oziq-ovqat mahsulotlarini isrof qilishga qarshi qaratilgan qonunni qabul qildi. Foto: EPA Yangi qonun 29 apreldan kuchga kiradi. Ta’kidlanishicha, u umumiy ovqatlanish shoxobchalariga o‘zlaridan keyin yeyilmagan yegulik qoldiradigan mijozlarga uni utillashtirish uchun boj to‘lovi yozib berish imkonini beradi. Bunda boj to‘lovining qiymati mijozga taqdim qilinadigan hisobda aniq ko‘rsatilishi kerak. Xitoyda har yili 35 mln tonnaga yaqin oziq-ovqat iste’molchilarga yetib borguncha chiqindiga chiqariladi. Bu borada o‘tkazilgan tadqiqotga ko‘ra, mamlakatning yirik shaharlari – Pekin, Shanhay, Chendu va Lxasada yiliga 17–18 mln tonna oziq-ovqat tashlab yuboriladi. Ta’kidlanishicha, bu miqdordagi mahsulot bilan bir yil davomida 30–50 mln kishining qornini to‘yg‘azish mumkin.